OpenLLM-France/wikimedia huggingface dataset:
# Ludmila Txursina

Ludmila Alekseievna Txursina (rus: Людми́ла Алексе́евна Чурсина́; Velíkie Luki, óblast de Pskov, 20 de juliol de 1941) és una actriu de cinema soviètica i russa. Ha aparegut a més de 50 pel·lícules i programes de televisió des de 1962. Fou guardonada amb la Conquilla de Plata a la millor actriu al Festival Internacional de Cinema de Sant Sebastià 1969. El 1981 va ser membre del jurat al 12è Festival Internacional de Cinema de Moscou. Als 40 anys, és l'actriu més jove que va rebre el títol d'Artista del Poble de l'URSS.

## Filmografia (parcial)

* Kogda derévia bíli bolximi (1961) com a Zoya
* Tumannost' Andromed- (1967) com a Louma Lasvi
* Virineia (1968) com a Virineya
* Juravuixka (1968) com a Marfa
* Adiutant ego prevoskhoditelstva (1969) com a Oksana
* Goya – oder der arge Weg der Erkenntnis (1971) com a Pepa
* Olésia (1971) com Olesia
* Skaz pro to, kak tsar Piotr arapa jenil (1976) com Caterina I de Rússia
* Rus' iznatxal'naia (1985) com Aneia

## Posició política

L'11 de març de 2014, va donar suport a la reunificació de Crimea amb Rússia mitjançant la signatura d'una petició col·lectiva al públic rus "Figures de la cultura de Rússia - suport de la posició del president Putin sobre Ucraïna i Crimea".

## Referències

* ↑ Premis del 1969 al web del Festival de Sant Sebastià
* ↑ «12th Moscow International Film Festival (1981)». MIFF. Arxivat de l'original el 21 abril 2013. [Consulta: 21 gener 2013]. Arxivat 21 April 2013$^{[Datemismatch]}$ a Wayback Machine.
* ↑ «Чурсина Людмила». Киноафиша. Arxivat de l'original el 2010-07-26. [Consulta: 9 juny 2020].
* ↑ Деятели культуры России — в поддержку позиции Президента по Украине и Крыму Arxivat 11 març 2014 at Archive.is (rus). Ministeri de Cultura de la Federació Russa. març 2014
# Heliodínids

Els heliodínids (Heliodinidae) són una família de lepidòpters glossats de la superfamília dels iponomeutoideus (Yponomeutoide). Inclou petites arnes diürnes amb cossos esvelts i ales estrets. Els membres d'aquesta família es troben distribuïts a tot el món. Inclou 69 espècies.

## Gèneres

| Acanthocasis Actinoscelis Adamantoscelis Aetole Agalmoscelis Amphiclada Anypoptus Athlostola Atrijuglans Beijinga Bonia Camineutis Capanica Chrysoxestis Coleopholas Copocentra Craterobathra Crembalastis Cyanarmostis Cycloplasis | Diascepsis Echinophrictis Ecrectica Embola Encratora Epicroesa Ethirastis Gnamptonoma Gymnogelastis Gymnomacha Haemangela Heliodines Hemicalyptris Hethmoscelis Hierophanes Lamprolophus Lamproteucha Leuroscelis Lissocnemitis | Lithariapteryx Lithotactis Machaerocrates Magorrhabda Molybdurga Philocoristis Protanystis Pseudastasia Pteropygme Scelorthus Sisyrotarsa Sobareutis Thrasydoxa Thriambeutis Trichothyrsa Trychnopepla Wygodzinskyiana Xestocasis Zapyrastra |

## Antics gèneres

* Aenicteria
* Coracistis
* Lamachaera
* Percnarcha
* Placoptila

## Referències

* ↑ van Nieukerken et al. «Order Lepidoptera Linnaeus, 1758. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness». Zootaxa, 2011, pàg. 212–221.

## Enllaços externs

* Natural History Museum Lepidoptera Genus Database
# Kaze to Ki no Uta

Kaze to Ki No Uta (風と木の詩, kaze to ki no uta) és un manga yaoi de l'autora Keiko Takemiya, publicat el 1976 per Shogakukan i reeditat el 1995 per Hakusensha. És actualment considerat un clàssic del gènere yaoi (d'amor homosexual entre dos homes), del qual en fou la primera publicació reconeguda.
A Espanya el manga fou publicat el 2018 per l'editorial Milky Way Editions, sent així la primera editorial en publicar-la i en editar-la fora del Japó per primera vegada.
El 1987 va ser adaptat a una OVA.

## Referències

* ↑ «Kaze to Ki no Uta, de Keiko Takemiya, se une al catálogo de Milky Way Ediciones - koi-nya.net» (en castellà). koi-nya.net, 22-05-2018. Arxivat de l'original el 2018-07-27 [Consulta: 27 juliol 2018].
* ↑ Hernández, María Lorenzo. Anime y videojuegos. Con A de Animación 9 (en castellà). Nau Llibres, 2019-07-04, p. 37, 39. ISBN 978-84-16926-86-2.
# Càrrec per domiciliació

El càrrec per domiciliació és una operació bancària en la qual es domicilia un càrrec a un compte corrent.

## Funcions

El càrrec per domiciliació és una operació que pot ésser utilitzada principalment per a dues funcions:
* Traspassar fons entre dos comptes d'entitats financeres diferents.
* Pagar un deute o una quota per serveis o usos de caràcter periòdic a càrrec del consumidor final. Mitjançant aquesta operació se li dona permís a una persona física o jurídica, normalment una empresa subministradora de serveis (d'aigua, electricitat, gas, telefonia, etc.), perquè cobri un deute automàticament del compte sense mediació del client.

## Característiques

El càrrec per domiciliació és una operació que es defineix pels següents paràmetres:
* És pagadora a la seva presentació.
* Consta com a domicili de pagament el número de compte bancari internacional.
* Existeix autorització prèvia de caràcter genèric per part del titular del compte de càrrec perquè totes les ordres de càrrec d'iguals característiques puguin ser imputades en compte sense preavís.
* No implica finançament o bestreta de fons per l'entitat receptora, ni desplaçament de valoració. Una vegada cobrat el càrrec, si aquest és menor de 3000, es disposa de 30 dies naturals+2 hàbils per desfer el cobrament.
* Domiciliació gratuïta per al client. En algunes entitats financeres, a més, es retorna un percentatge de l'import cobrat, un 2% per exemple.
L'entrada en vigor de la Directiva sobre la Zona Única de Pagaments en Euros, 2007/64/CE de 13 de novembre, sobre serveis de pagament en el mercat interior, suposa una modificació substancial del càrrec per domiciliació, tant en forma com en terminis.

## Vegeu també

* Transferència bancària
* Targeta de coordenades

## Referències

* ↑ «Directiva 2007/64/CE del Parlamento Europeo y del Consejo, de 13 de noviembre de 2007». Diario Oficial de la Unión Europea, 05-12-2007. [Consulta: 19 agost 2013].
* ↑ «Adeudo de recibos domiciliados». Banco de España. Arxivat de l'original el 2013-04-04. [Consulta: 19 agost 2013].
# Cynoglossus maccullochi

Cynoglossus maccullochi és un peix teleosti de la família dels cinoglòssids i de l'ordre dels pleuronectiformes que es troba a les costes de l'oest del Pacífic.

## Referències

* ↑ The Taxonomicon (anglès)
* ↑ FishBase (anglès)
# Banca March

Banca March és un banc fundat l'any 1926 per Joan March i Ordinas amb seu a Palma. L'any 2010 va ser l'entitat financera que va obtenir millors resultats a Europa als stress test realitzats pel Comité de Supervisors Bancaris Europeus (CEBS). El banc és el principal accionista de Corporación Financiera Alba.
El banc va ser una de les principals fonts del finançament de les armes del règim franquista.
Després de la guerra, el banc fou premitat pel govern franquista en concessions.

## Referències

* ↑ «Banca March se sitúa como la mejor entidad europea» (en castellà). El País, 23-07-2010. [Consulta: 31 gener 2011].

## Enllaços externs

* Banca March - Lloc web oficial
# Ernest Fauque de Jonquières

Ernest Jean Philippe Fauque de Jonquières (1820-1901) va ser un militar i matemàtic francès.

## Vida i Obra

Fill d'un recaptador d'imposts, tan ell com els seus germans, Amable-André i Elzéar-Paul, van estudiar a l'Escola Naval Militar de Brest. El seu fill, Marie Pierre Eugène, també va ser un notable almirall.
Durant la Guerra francoprussiana va ser comandant del cuirassat La Gauloise. El 1879 va obtenir el rang de vicealmirall i va ser nomenat prefecte de Rochefort i després director de material de la flota al ministeri de Marina. Quan es va retirar el 1885 era director del dipòsit de planells de la marina.
La seva obra matemàtica es va centrar preferentment en la geometria i, més concretament, en les corbes i superfícies algebraiques, descobrint les transformacions birracionals abans que Luigi Cremona.

## Referències

* ↑ Folta, Dictionary of Scientific Biography.

## Bibliografia

* Brezinski, Claude. History of Continued Fractions and Padé Approximants (en (anglès)). Springer, 1991. ISBN 978-3-642-63488-8.
* Loria, Gino «Ernest de Jonquières, sailor and scientist» (en (anglès)). Scripta Mathematica, Vol. 13, Num. 1, 1947, pàg. 3-15.

## Enllaços externs

* O'Connor, John J.; Robertson, Edmund F. «Ernest Fauque de Jonquières» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Folta, J. «Jonquières, Ernest Jean Philippe Fauque De». Complete Dictionary of Scientific Biography, 2008. [Consulta: 5 febrer 2017].
# Kazi Nazrul Islam

Kazi Nazrul Islam (en bengalí: কাজী নজরুল ইসলাম) (25 de maig de 1899–29 d'agost de 1976) va ser un poeta, músic, revolucionari i filòsof bengalí, que va iniciar els treballs poètics que manifesten una intensa rebel·lió espiritual contra l'ortodòxia i l'opressió.
La seva poesia i el seu activisme nacionalista el van portar a guanyar-se el títol popular de Bidrohi Kobi (poeta rebel) (en bengalí, বিদ্রোহী কবি; bidrohi kobi). Amb una gran quantitat d'obres de rellevància realitzades al llarg de la seva vida, Nazrul és reconegut oficialment com el poeta nacional de Bangladesh i és commemorat també a l'Índia.
Nascut en una família musulmana de l'Índia, Nazrul va rebre una educació religiosa i va treballar com a muetzí en una mesquita. Va aprendre poesia, drama i literatura treballant amb grups teatrals. Després de servir a l'exèrcit britànic a l'Índia, Nazrul es va establir com a periodista a Calcuta. Va combatre el Raj britànic i va promoure la revolució a través de la seva poesia en obres com "Bidrohi" ("Rebel"),"Bhangar Gaan" ("Cant de destrucció") i "Dhumketu" ("El cometa"). Va ser diverses vegades empresonat per les autoritats britàniques a causa del seu activisme en el moviment d'independència de l'Índia. A la presó va escriure "Rajbandir Jabanbandi" রাজবন্দীর জবানবন্দী" ("Declaració d'un pres polític"). Nazrul va treballar també per l'emancipació dels oprimits a Índia a partir d'analitzar les seves condicions de vida.

## Referències

* ↑ Sheik Hasina, Prime Minister of Bangladesh. «India-Bangladesh Joint Celebration, 113th birth anniversary of Poet Kazi Nazrul Islam and 90th year of his poem `Rebel'». Prime Minister's Office, Government of the People's Republic of Bangladesh. Arxivat de l'original el 2016-06-17. [Consulta: 23 octubre 2020].
* ↑ «West Bengal government celebrates Kazi Nazrul Islam's birth anniversary - Times of India». The Times of India. [Consulta: 23 octubre 2020].
* ↑ Amin, S. N.. The World of Muslim Women in Colonial Bengal, 1876–1939 (en anglès). BRILL, 1 de gener de 1996, p. 159. ISBN 9004106421.
* ↑ «Nazrul's humanist vision». [Consulta: 23 octubre 2020]. Arxivat 2017-04-18 a Wayback Machine. «Còpia arxivada». Arxivat de l'original el 2017-04-18. [Consulta: 23 octubre 2020].
* ↑ ; Talukdar, Rezaul Karim Nazrul, the gift of the century. Manan, 1994, p. 121. ISBN 9848156003. «In 1976 Nazrul was awarded the citizenship of Bangladesh.»
* ↑ ; Hussain, Azfar«Rereading Kazi Nazrul Islam» (Video lecture) (en anglès). [Consulta: 23 octubre 2020].

## Bibliografia

* Karunamaya Goswami, Kazi Nazrul Islam: A Biography, (Nazrul Institute; Dhaka, 1996)
* Rafiqul Islam, Kazi Nazrul Islam: A New Anthology, (Bangla Academy; Dhaka, 1990)
* Basudha Chakravarty, Kazi Nazrul Islam, (National Book Trust; New Delhi, 1968)
* Abdul Hakim, The Fiery Lyre of Nazrul Islam, (Bangla Academy; Dhaka, 1974)la
* Priti Kumar Mitra, The Dissent of Nazrul Islam: Poetry and History (New Delhi, OUP Índia, 2009).
* Chira Unnata Shir': Editor Manik Mukherjee

## Enllaços externs

* Shompurno Nazrul (sèrie biogràfica)
* Kazi Nazrul Islam
* pàgina de Facebook de la sèrie de televisió Shompurno Nazrul
# Còssifa de capell roig

El còssifa de capell roig (Cossypha natalensis) és una espècie d'ocell paseriforme de la família dels muscicàpids pròpia de l'Àfrica central, oriental i austral. El seus hàbitat principal són són les sabanes i els boscos tropicals secs. El seu estat de conservació és considerat de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «còssifa de capell roig». Diccionari dels ocells del món. TERMCAT. [Consulta: 7 gener 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 701. ISBN 978-84-16728-37-4.
* ↑ BirdLife International. «Red-capped Robin-chat. Cossypha natalensis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 gener 2021].
# Delavan

«Delavan» té aquests significats:
* Delavan (Illinois)
* Delavan (Minnesota)
* Delavan Lake, concentració de població designada pel cens dels Estats Units a l'estat de Wisconsin
# Babra

Babra fou un petit estat tributari de l'Índia al nord de Kathiawar, a la presidència de Bombai. Estava format únicament per sis pobles amb sis subtributaris, amb una renda anual de 4000 lliures. El tribut que el sobirà pagava al gaikowar de Baroda el feia efectiu Amreli.
La capital era la vila de Babra 21° 51′ N, 71° 21′ E﻿ / ﻿21.850°N,71.350°E﻿ / 21.850; 71.350.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Ernest Frederic II de Saxònia-Hildburghausen

Ernest Frederic II de Saxònia-Hildburghausen (en alemany Ernst Friedrich II von Sachsen-Hildburghausen) va néixer a Hildburghausen (Alemanya) el 17 de desembre de 1707 i va morir a la mateixa ciutat el 13 d'agost de 1745. Era fill del duc Ernest Frederic I (1681-1724) i de Sofia Albertina d'Erbach-Erbach (1683-1742).
Va ser educat a Jena, Ginebra i Utrecht i el 1722 amb el seu germà, Lluís Frederic va viatjar a França, on va assistir a la coronació del rei Lluís XV de França. Amb la mort del seu pare, el 1724, Ernest Frederic el va succeir com a duc, tot i que, essent menor d'edat, la seva mare n'assumí la regència fins al 1728. Malgrat que la salut mental i psíquica del duc era fràgil, va haver de fer front als problemes financers del ducat, sense recursos i amb un endeutament tan fort que amb els impostos no arribava a cobrir ni els interessos dels préstecs.
El 1743, es posà al servei del Príncep elector del Palatinat al capdavant d'un regiment d'infanteria amb el rang de lloctinent general. Més tard l'emperador Carles VII del Sacre Imperi Romanogermànic el nomenà general de camp.

## Matrimoni i fills

El 19 de juny de 1726 es va casar amb Carolina d'Erbach-Fürstenau (1700-1758), filla de Felip Carles d'Erbach-Fürstenau (1677-1736) i de Carlota Amàlia de Kunowitz (1677-1722). El matrimoni va tenir quatre fills:
* Ernest Frederic (1727-1780), hereu del ducat de Saxònia-Hildburghausen, casat primer amb la princesa Lluïsa de Dinamarca (1726-1756), després amb Cristiana Sofia de Brandenburg-Bayreuth (1733-1757) i finalment amb Ernestina de Saxònia-Weimar-Eisenach (1740-1786).
* Frederic (1728-1735)
* Eugeni (1730-1795), casat amb la seva neboda Carolina de Saxònia-Hildburghausen (1761-1790).
* Amàlia (1732-1799), casada amb el príncep Lluís de Hohenlohe (1723-1805).

## Bibliografia

* Johann Samuel Ersch (Hrsg.): Allgemeine Encyclopädie der Wissenschaften und Künste, 1. Sektion, 37. Teil, Leipzig, 1842, S. 300 (Digital)
* Heinrich Ferdinand Schoeppl: Die Herzog von Sachsen-Altenburg. Bozen 1917, Neudruck Altenburg 1992
* Georg Hassel: Allg. Europäisches Staats u. Address: Handbuch, 1816, etc., Band 1-2, Weimar, 1816, S. 324 (Digital)
# Lyra vs Ira

Lyra vs Ira és una pel·lícula documental britànica del 2022 sobre la vida i la mort de l'autora i periodista nord-irlandesa assassinada Lyra McKee, dirigida per Alison Millar. La pel·lícula reutilitza enregistraments de veu i entrevistes del dictàfon de McKee, a més d'utilitzar missatges de text, imatges de gravacions casolanes i altres arxius. Lyra vs Ira es va estrenar el 7 de novembre de 2021 al Festival Internacional de Cinema de Cork simultàniament amb una projecció privada per a familiars i amics durant el Festival de Cinema de Belfast. S'ha subtitulat al català.
La pel·lícula va guanyar el premi Tim Hetherington al Sheffield DocFest i el premi del públic al Festival Internacional de Cinema de Cork.

## Referències

* ↑ «Lyra review – brilliant life and tragic death of Northern Ireland's fearless young reporter». The Guardian, 02-11-2022.
* ↑ «Lyra documentary review: the intimate new documentary gives us a sense of what murdered journalist Lyra McKee really was like». independent.
* ↑ Burke, Declan. «Film Review: Journalist Lyra McKee's own voice will carry through the ages». Irish Examiner, 04-11-2022.
* ↑ «Lyra review: Killing of a brilliant young woman». The Irish Times.
* ↑ Lloyd, Brian. «'Lyra' is as much a celebration as it is a tragedy». Entertainment.ie, 04-11-2022.
* ↑ «Lyra – Review of Irish Film at Cork International Film Festival – Film Ireland Magazine».
* ↑ Lyra vs IRA a la Base de dades de cinema en català
* ↑ «'It's better to go down fighting': the extraordinary life of murdered journalist Lyra McKee». The Guardian, 03-11-2022.
# Hillcrest

«Hillcrest» té aquests significats:
* Hillcrest (Illinois)
* Hillcrest (Nova York)
* Hillcrest Heights (Florida), població dels Estats Units a l'estat de Florida.
* Hillcrest Heights (Maryland), concentració de població designada pel cens dels Estats Units a l'estat de Maryland.
* Hillcrest Park, parc de Riley Park–Little Mountain (Vancouver, Colúmbia Britànica, Canadà).
# Cyprinodon elegans

Cyprinodon elegans és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Nord-amèrica: Texas (Estats Units).

## Referències

* 1 2 «Cyprinodon elegans» (en anglès). FishBase. Froese, Rainer; Pauly, Daniel (editors).
# Kazbek Paguiev

Kazbek Khazbievitx Paguiev (en rus: Казбек Хазбиевич Пагиев) (Alagir, 22 de febrer de 1959 - Vladikavkaz, 31 de desembre de 2008) va ser un polític osset, alcalde de Vladikavkaz entre 2002 i 2007. Va morir assassinat a trets l'any 2008.
Nascut el 1959 a Alagir, i el 1981 es va graduar a la Universitat Estatal de Tecnologia del Caucas Nord (SKGTU, actual Universitat Federal del Caucas Nord) amb una llicenciatura en enginyeria electrònica. Després va fer estudis de postgrau a l'Institut d'Energia de Moscou, defensant el 1996 la seva tesi doctoral. De 1980 a 1984 va treballar com a secretari de l'organització Komsomol a la SKGTU.
Militant del partit Rússia Unida, el 1999 va ser elegit membre del parlament de la República d'Ossètia del Nord-Alània. El juny de 2002 va ser elegit alcalde de Vladikavkaz, càrrec que va ostentar fins al 8 de desembre de 2007, moment en què va dimitir, i va ser succeït per Vitali Karaiev.

## Assassinat

Paguiev va ser assassinat per dos assaltants desconeguts el 31 de desembre de 2008 quan circulava amb el seu cotxe a Vladikavkaz, en un atac on també va morir el seu xòfer. El març de 2009, nou homes van ser arrestats a causa de la seva suposada implicació en els assassinats de Paguiev i Vitali Karaiev. L'assassí de Paguiev, Alexander Jussoyev, va ser sentenciat a 20 anys de presó l'11 d'agost de 2011. Posteriorment, l'any 2012, es va condemnar a cadena perpetua Oleg Gagiev, considerat el màxim responsable de diversos crims, entre els quals el de Paguiev.

## Referències

* 1 2 «Alcalde del sud de Rússia mort a trets» (en anglès). BBC, 31-12-2008 [Consulta: 19 setembre 2020].
* ↑ «Kazbek Khazbievitx Paguiev» (en rus). RIA Novosti, 31-12-2008 [Consulta: 19 setembre 2020].
* ↑ «A Rostov del Don, Oleg Gagiev, organitzador de crims de ressò, sentenciat a cadena perpètua» (en anglès). Caucasian Knot, 13-03-2012 [Consulta: 20 setembre 2020].
# Cultura Milagro-Quevedo

Milagro-Quevedo és una cultura precolombina desenvolupada a les conques del riu Guayas i Babahoyo, a les actuals províncies equatorianes de Guayas i Los Ríos. Florí a partir de l'any 500 i durà fins a l'arribada dels espanyols.
Les inundacions periòdiques del Guayas obligà a construir les edificacions sobre pilons, i també sobre plataformes de terra (tolas). Són característics els recipients de ceràmica amb relleus zoomorfs, anomenats cocinas de brujo, així com els enterraments en urnes de ceràmica superposades, formant «xemeneies». Crearen importants xarxes comercials per terra i per mar.

## Referències

* ↑ «Cultura Milagro-Quevedo - EcuRed» (en castellà). [Consulta: 4 març 2022].
* ↑ «Cultura Milagro-Quevedo - Historia del Ecuador» (en espanyol europeu), 20-05-2016. [Consulta: 4 març 2022].
* ↑ «➤➤ CULTURA MILAGRO QUEVEDO 【 Resumen 2022 】» (en castellà), 11-07-2021. [Consulta: 4 març 2022].
* ↑ «Milagro-Quevedo» (en castellà). [Consulta: 4 març 2022].
* ↑ «Milagro-Quevedo (400–1532 d.C.) – Ministerio de Cultura y Patrimonio». [Consulta: 4 març 2022].
# Bandits de Heishan

Els bandits de Heishan o els bandits de la Muntanya Negra (xinès tradicional: 黑山賊, xinès simplificat: 黑山賊, pinyin: Hēishān zéi) van ser una confederació de bandits en la serralada de la Muntanya Taihang durant els últims anys de la Dinastia Han Oriental de la història xinesa. Van tenir un paper important en les lluites intestines que van seguir la caiguda de la Dinastia Han en el caos, i, finalment, es van rendir al senyor de la guerra Cao Cao.

## Referències

* ↑ de Crespigny, Rafe. Emperor Huan and Emperor Ling being the Chronicle of the Later Han dynasty for the years 157 to 189 AD as recorded in Chapters 54 to 59 of the Zizhi tongjian of Sima Guang (en anglès). Faculty of Asian Studies, Australian National University, 1989, p.340. ISBN 0731506553 [Consulta: 13 gener 2013]. Arxivat 2012-05-03 a Wayback Machine.
# Ernest Farrés i Junyent

Ernest Farrés i Junyent (Igualada, 1967) és un poeta i periodista català. Treballa com a redactor al diari La Vanguardia de Barcelona.
Ha escrit set llibres de poesia: Clavar-ne una al mall i l'altra a l'enclusa (1996), Mosquits (1998), Edward Hopper (2006), Els efectes imprevisibles dels camps magnètics (2011), Blitzkrieg (2011), Los Angeles (2015), amb il·lustracions de Joan Longas, i Franciscanismes (2023).
El seu blog La República Poètica de l'Ernest Farrés va ser guardonat amb el Premi Vila de Martorell de Blogs de Literatura en Català 2010.
El poemari Edward Hopper ha estat traduït a l'anglès (la traducció de Lawrence Venuti va obtenir el Premi Robert Fagles 2008), a l'italià i a l'alemany. Versions angleses dels seus poemes s'han publicat en revistes com Calque, The Nation, PN Review, Two Lines, Words Without Borders, World Literature Today i Zoland Poetry.
També ha editat 21 poetes del XXI. Una antologia dels joves poetes catalans (2001).

## Obra poètica

* Clavar-ne una al mall i l'altra a l'enclusa (Columna, 1996)
* Mosquits (7 i Mig, 1998)
* Edward Hopper (Viena Edicions, 2006)
* Els efectes imprevisibles dels camps magnètics (Labreu Edicions, 2011)
* Blitzkrieg (Meteora, 2011)
* Los Angeles (Viena Edicions, 2015)
* Franciscanismes (Stonberg Editorial, 2023)

## Estudis literaris i divulgació

* 21 poetes del XXI. Una antologia dels joves poetes catalans (Proa, 2001)

## Traduccions

* Edward Hirsch: Història parcial de la meva estupidesa i altres poemes (Edicions de 1984, 2017. En col·laboració amb Gemma Gorga)

## Obra pròpia traduïda

* Edward Hopper (Graywolf Press, 2009. Carcanet, 2010). Traducció de Lawrence Venuti. Premi de Traducció Robert Fagles 2008
* Edward Hopper (Edizioni Nemapress, 2011). Traducció d'Emanuela Forgetta
* Edward Hopper (teamart Verlag, 2012). Traducció d'Eberhard Geisler

## Premis

* Premi Recull-Salvador Reynaldos de periodisme, 1994
* Premi Octavio Paz de Poesia, 1996
* Englantina d'Or dels Jocs Florals de Barcelona, 2005

## Referències

* ↑ The International Literary Quarterly, Biografia d'Ernest Farrés (anglès)
* ↑ «Ja es coneixen els guanyadors del Premi Vila 2010». amartorell.com/. Ràdio Martorell, 09-04-2010. [Consulta: 30 abril 2016].
* ↑ Anoia Diari, La poesia d'Ernest Farrés guanya el 'Robert Fagles Translation Prize'

## Enllaços externs

* La República Poètica de l'Ernest Farrés
* L'autor a Lyrikline
* L'autor al Qui és qui Arxivat 2014-01-02 a Wayback Machine.
* Màrius Sampere: "Sobre el llibre Edward Hopper d'Ernest Farrés" (Revista d'Igualada) Arxivat 2014-01-02 a Wayback Machine.